APSTIPRINĀTI
SIA “Daugavpils reģionālā slimnīca"
Iepirkumu komisijas
2026. gada 28. jūlija sēdē, protokols Nr. 4


ATKLĀTS KONKURSS 
virs ES 

„Reaģentu, palīgmateriālu un kontroles materiālu piegāde”
identifikācijas numurs DRS 2026/31
ATBILDE UZ PRETENDENTA JAUTĀJUMIEM Nr. 1 
SKAIDROJUMI Nr. 1 / GROZĪJUMI Nr. 1
SIA “Daugavpils reģionālā slimnīca” Iepirkumu komisija (turpmāk - Komisija) 2026. gada 28. jūlija sēdē (protokols Nr. 4) ir izskatījusi ieinteresētās personas jautājumus atklātā konkursa “Reaģentu, palīgmateriālu un kontroles materiālu piegāde”, identifikācijas Nr. DRS 2026/31 (turpmāk – Konkurss), ietvaros. Izvērtējot saņemtos jautājumus, Komisija ir nolēmusi sniegt šādu atbildi un skaidrojumu, kā arī veikt attiecīgus grozījumus Konkursa dokumentācijā:

IEINTERESĒTĀS PERSONAS KOMENTĀRS
	
/ ieinteresētās personas nosaukums /, lai piedalītos Daugavpils reģionālās slimnīcas izsludinātajā atklātajā konkursā “Reaģentu piegāde molekulārbioloģiskajai testēšanai” ar identifikācijas numuru DRS 2026/31, lūdz sniegt atbildes/precizējumus atklātā konkursa nolikumā:
1) Precizēt nolikuma 3.2.punktā norādīto  “līguma izpildes termiņu – 36 (trīsdesmit seši) (mēneši?) no līguma noslēgšanas dienas”;
2) Precizēt, vai nolikuma 2.5.punktā norādītā paredzamā līgumsumma  - EUR 150 000,00 attiecināma uz līguma izpildes termiņu 36 mēneši vai apspriedē ar ID Nr. DRS 2026/31/Apspriede minēto līguma termiņu 18.04.2028.
3) Precizēt nolikuma 3.pielikuma “Līguma projekts” 5.1.punktā norādītā līguma izpildes termiņa datuma 18.04.2028. atbilstību Elektroniskajā iepirkumu sistēmā norādītajam līguma darbības termiņam 36 mēneši.




KOMISIJAS ATBILDE
	
Komisija NOLEMJ veikt grozījumus Konkursā (sk. Elektronisko Iepirkumu Sistēmā (KONSOLIDĒTS ar 2026. gada 28. jūlija grozījumiem Nr. 1)).

1. Konkursa nolikuma 3.2. punkts nosaka:
3.2. Līguma izpildes termiņš – 36 (trīsdesmit seši) no līguma noslēgšanas dienas. 
Komisija skaidro un precizē, ka vispārīgās vienošanās, tai skaitā uz tās pamata noslēgto līgumu, izpildes termiņš ir 36 (trīsdesmit seši) mēneši no vispārīgās vienošanās noslēgšanas dienas.

2. Konkursa nolikuma 2.5. punkts nosaka:
2.5. Paredzamā līgumcena - EUR 150 000,00 (viens simts piecdesmit tūkstoši euro, nulle centi) bez pievienotās vērtības nodokļa (turpmāk – PVN). 
Komisija skaidro un precizē, ka vispārīgās vienošanās paredzamā līgumcena ir EUR 150 000,00 (viens simts piecdesmit tūkstoši euro, 00 centi) bez pievienotās vērtības nodokļa (PVN). Minētā paredzamā līgumcena attiecas uz visu vispārīgās vienošanās darbības termiņu, proti, 36 (trīsdesmit sešiem) mēnešiem.

3. Konkursa nolikuma 3. pielikuma “Līguma projekts” 5.1. un 5.2. punktā veikt šādus precizējumus/grozījumus:
5.1. Līgums stājas spēkā ar tā Pušu abpusējas parakstīšanas dienu un ir spēkā līdz 18.04.2028. vai līdz brīdim, kad Pasūtītājs ir izlietojis visu Līguma 3.1. apakšpunktā norādīto Līguma kopējo summu, atkarībā no tā, kurš no nosacījumiem iestājas pirmais.
Līgums stājas spēkā ar tā Pušu abpusējas parakstīšanas dienu un ir spēkā 36 (trīsdesmit seši) mēneši vai līdz brīdim, kad Pasūtītājs ir izlietojis visu Līguma 3.1. apakšpunktā norādīto Līguma kopējo summu, atkarībā no tā, kurš no nosacījumiem iestājas pirmais.
5.2. Gadījumā, ja līdz 18.04.2028. Līguma kopējā summa nav apgūta, Puses var izskatīt iespēju un vienoties par Līguma darbības termiņa pagarināšanu līdz kopējās summas izlietošanas dienai.
Gadījumā, ja 36 (trīsdesmit sešu) mēnešu laikā Līguma kopējā summa nav apgūta, Puses var izskatīt iespēju un vienoties par Līguma darbības termiņa pagarināšanu līdz kopējās summas izlietošanas dienai.





Komisija vērš ieinteresēto piegādātāju uzmanību uz to, ka piedāvājumu iesniegšanas termiņš netiks pagarināts, jo veiktie grozījumi un precizējumi nav būtiski un neietekmē piedāvājumu sagatavošanu. 

